વર્ષ ૨૦૧૪ અને વર્ષ ૨૦૧૮ વચ્ચે શું ફર્ક છે તેવા સવાલના જવાબમાં ઉદય કોટકે કહ્યું હતું કે ૨૦૧૪માં ક્રૂડ ઓઈલના ભાવ નીચા હતા, જેનો ફાયદો મળ્યો હતો અને માઈક્રો ઈકોનોમી નબળી હતી. હવે સ્થિતિ ઊલટી છે, મેક્રો ઈકોનોમી મુશ્કેલ બની છે, ક્રૂડ ઓઈલના ભાવ વધી ગયા છે, પ્રોટેક્શનિઝમ વધી ગયું છે અને વ્યાજન દર વધી રહ્યા છે, પરંતુ માઈક્રો ઈકોનોમી હાલ વધુ સારી છે.મિત્તલે રોજગારીના મુદ્દે કહ્યું હતું કે જીએસટીના અમલ અને નોટબંધીને કારણે ૧૫ લાખ નોકરીઓ ગઈ છે, પરંતુ અનૌપચારીક ક્ષેત્રમાં નોકરીઓનું સર્જન સારા એવા પ્રમાણમાં થયું છે. રોજગારીના આંકડામાં તેની ગણતરી થતી નથી. મિત્તલે ઉમેર્યું કે ૨૦૧૯ની ચૂંટણીમાં કદાચ વિપક્ષ સત્તા પર આવશે તો પણ દેશનો જીડીપી વૃદ્ધિદર જે રીતે આગળ વધી રહ્યો છે તે જ રીતે વધશે. સીઆઈઆઈએ તાજેતરમાં ચૂંટણીમાં રાજકીય પક્ષોને અપાતા ફંડના મામલે જે ફેરફાર થયા છે તેનું સમર્થન કર્યું છે.